TARYBOS REGLAMENTAS (EB) Nr. 2014/2006
2006 m. gruodžio 19 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
1996 m. gruodžio 20 d. Taryba priėmė Reglamentą (EB) Nr. 2505/96 (1). Kadangi aptariamų produktų paklausa Bendrijoje turi būti patenkinta pačiomis palankiausiomis sąlygomis, kai kurios esamos tarifinės kvotos turėtų būti pratęstos arba patikslintos ir turėtų būti nustatytos kai kurios naujos sumažintos arba nulinės muito normos Bendrijos tarifinės kvotos atitinkamam produktų kiekiui, nesutrikdant tų produktų rinkų.
(2)
Kadangi kvotų dydis vienai Bendrijos tarifinei kvotai nėra pakankamas, kad būtų patenkinti Bendrijos pramonės poreikiai per einamąjį kvotų laikotarpį, ją reikėtų padidinti nuo 2007 m. sausio 1 d.
(3)
Bendrija nėra suinteresuota 2007 m. ir toliau skirti Bendrijos tarifines kvotas tam tikriems produktams, kuriems 2006 m. buvo panaikinti muitai. Todėl šie produktai turėtų būti išbraukti iš Reglamento (EB) Nr. 2505/96 I priedo lentelės.
(4)
Atsižvelgiant į daug pakeitimų, kuriuos reikia padaryti, reikėtų dėl aiškumo pakeisti visą Reglamento (EB) Nr. 2505/96 I priedą.
(5)
Todėl reikėtų atitinkamai iš dalies pakeisti Reglamentą (EB) Nr. 2505/96.
(6)
Atsižvelgiant į šio reglamento ekonominę svarbą, būtina remtis skubos pagrindais, numatytais Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties, Europos anglių ir plieno bendrijos bei Europos atominės energijos bendrijos steigimo sutarčių, I.3 punkte.
(7)
Kadangi šis reglamentas turi būti taikomas nuo 2007 m. sausio 1 d., jis turėtų įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas pakeičiamas šio reglamento priede pateiktu tekstu.
2 straipsnis
Kvotų laikotarpiui nuo 2006 m. sausio 1 d. iki gruodžio 31 d. Reglamento (EB) Nr. 2505/96 I priede nustatytas tarifinės kvotos eilės Nr. 09.2981 dydis yra 260 000 vienetų.
3 straipsnis
Kvotų laikotarpiui nuo 2007 m. sausio 1 d. iki gruodžio 31 d. Reglamento (EB) Nr. 2505/96 I priede:
-
nustatytas tarifinės kvotos eilės Nr. 09.2002 dydis yra 1 000 tonų;
-
nustatytas tarifinės kvotos eilės Nr. 09.2030 dydis yra 1 000 tonų;
-
nustatytas tarifinės kvotos eilės Nr. 09.2612 dydis yra 1 900 tonų;
-
nustatytas tarifinės kvotos eilės Nr. 09.2620 dydis yra 1 000 000 vienetų;
-
nustatytas tarifinės kvotos eilės Nr. 09.2727 dydis yra 15 000 tonų.
4 straipsnis
Į Reglamento (EB) Nr. 2505/96 I priedą įterpiamos ir nuo 2007 m. sausio 1 d. įsigalioja tarifinės kvotos eilės Nr. 09.2920, 09.2970, 09.2972 ir 09.2977.
5 straipsnis
Nuo 2007 m. sausio 1 d. uždaromos tarifinės kvotos eilės Nr. 09.2026, 09.2853, 09.2976 ir 09.2981.
6 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 19 d.